CELEX: C2004/262/54
Language: fi
Date: 2004-10-23 00:00:00
Title: Asia T-198/04: José Félix Merladet'n 28.5.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/28
            
         José Félix Merladet'n 28.5.2004 Euroopan yhteisöjen komissiota vastaan nostama kanne
   (Asia T-198/04)
   (2004/C 262/54)
   Oikeudenkäyntikieli: ranska
   José Félix Merladet, kotipaikka Overijse (Belgia), on nostanut 28.5.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on avocat Nicolas Lhoëst, ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kantajan urakehityksestä tehdyn arvioinnin, joka koskee 1.6.2001 ja 31.12.2002 välistä ajanjaksoa;
            
         
               —
            
            
               kumoaa nimittävän viranomaisen 12.2.2004 tekemän nimenomaisen päätöksen, jolla on hylätty kantajan valitus;
            
         
               —
            
            
               velvoittaa vastaajan korvaamaan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa arviointimenettelyn virheellisyyteen. Kantaja työskenteli kyseessä olevana ajanjaksona komission lähetystössä New Delhissä (Intiassa) ja Maputossa (Mosambikissa) useiden eri esimiesten alaisena. Kantajan mukaan urakehityksestä tehdyssä arvioinnissa ei ole otettu oikeassa suhteessa huomioon niiden esimiesten arvioita, joille kantaja oli työskennellyt kauemmin kuin yhden kuukauden.
   Kantaja vetoaa lisäksi ilmeiseen arviointivirheeseen sekä perustelujen puuttumiseen.